Source: http://www.bihon.ro/turneu-fara-victorie-pentru-csm/1374697
Timestamp: 2018-07-20 20:37:43+00:00

Document:
Turneu fără victorie pentru CSM - BIHON
Turneu fără victorie pentru CSM
la	21. ianuarie 2014 11:13
Portarul Marius Bistrean
Divizionara A de handbal masculin CSM Oradea a participat în weekend la turneul internaţional de la Eger, unde a susţinut patru meciuri dificile în compania unor adversare redutabile din campionaul Ungariei.
La turneu au fost prezente şase echipe maghiare, respectiv două din România – CSM Oradea şi HC Minaur Baia Mare.
CSM Oradea a pierdut toate cele trei meciuri disputate în grupă: 25-28 (12-16) cu Váci KSE (locul 4 în prima divizie maghiară), 22-30 (13-17) cu Tatabánya AC (locul 6), respectiv 23-24 (13-18) cu Nyiregyháza Flop-Holding (o candidată la promovarea în prima divizie). Clasată pe ultimul loc în grupă, CSM Oradea a disputat meciul de clasament pentru locurile 7-8, în compania formaţiei Pler KC, soldat cu un nou eşec, scor 25-31 (11-15). Clasamentul final al turneului a fost: 1. SBS Eger, 2. Váci KSE, 3. Györ, 4. Tatabánya AC, 5. HC Minaur Baia Mare, 6. Nyiregyháza, 7. Pler KC, 8. CSM Oradea.
Astăzi, echipa orădeană va susţine un nou meci de verificare la Timişoara, cu echipa de Ligă Naţională Politehnica.

References: CSM 
 CSM

 CSM 
 CSM 

CSM 
 CSM 
 CSM